EkBass/fiwiki-20250220-pages-articles huggingface dataset:
Veera-myrsky

Veera-myrsky oli ukkosmyrsky, joka iski Suomeen Veeran päivänä, 4. elokuuta 2010. Voimakas ukkosrintama syntyi Pirkanmaalla ja kulki iltapäivän ja illan aikana Keski-Suomen, Pohjois-Savon, Kainuun ja Koillismaan yli. Toinen ukkosrintama kulki itäiseltä Suomenlahdelta kohti Vienan Karjalaa. Ilmatieteen laitos mittasi päivän aikana yli 23 000 maahan iskenyttä salamaa: salamoinnin suhteen kyseessä oli vuosikymmenen siihenastisesti rajuin ukkosmyrsky. Ennätys tosin ylitettiin jo elokuun 8. päivänä, jolloin Sylvi-myrsky raivosi länsirannikolla. Pirkanmaalla salamat sytyttivät ainakin kuusi tulipaloa ja myrskytuuli katkoi puita maanteille. Paikoin vesi tulvi kadulle. Kukaan ei tiettävästi kuitenkaan loukkaantunut. Toisin kävi Keski-Suomessa Uuraisilla, jossa kolme ihmistä loukkaantui, kun myrsky tuhosi karavaanareiden käytössä olleen Hietasaaren leirintäalueen. Rytäkässä tuhoutui pelastusviranomaisten mukaan vähintään 50 asuntovaunua. Metsää kaatui noin 4–5 hehtaarin verran; kunnanjohtajan mukaan tuhoutuneessa metsässä oli monta sataa vuotta vanhoja petäjiä. Pohjois-Karjalassa oli pahimmillaan 15 000 kotitaloutta ilman sähköä myrskyn runneltua sähkölinjoja. Myös matkapuhelinverkko kärsi toimintahäiriöistä myrskyn takia. Henkilövahinkoja ei tiettävästi aiheutunut. Vuoden 2010 hellekesä päättyi kaikkiaan neljään huomattavaan rajuilmaan: Asta- ja Veera-myrskyjen lisäksi tuhoa aiheuttivat myös Lahja- ja Sylvi-myrskyt. == Lähteet == Luokka:Vuoden 2010 luonnonmullistukset Luokka:Myrskyt ja rajuilmat Suomessa Luokka:2010-luvun onnettomuudet Suomessa
Kalle Aaltosen morsian

Kalle Aaltosen morsian on Ossi Elstelän ohjaama elokuvakomedia vuodelta 1948. Elokuva perustuu Aino Pekkarisen romaaniin ja hänen yhdessä Tatu Pekkarisen kanssa siitä sovittamaan näytelmään sekä J. Alfred Tannerin kuplettiin.Pajukallio, Arto: Elokuvat. Helsingin Sanomat 30.4.2011, s. D 9. Tarina kertoo suomalaisten merimiesten laivamatkasta. Perämies (Rolf Labbart) hurmaa laivan siivoojaksi ryhtyneen merenkulkuneuvoksen tyttären (Hillevi Lagerstam). Osa näyttelijöistä ja tanssijat ja orkesteri olivat Punaisen Myllyn väkeä. == Näyttelijät == == Tuotanto == Tarina kertoo suomalaisten merimiesten laivamatkasta Välimerellä, tosin taustalla pilkottaa Helsingin tuomiokirkko. Elokuvassa oli alun perin alastontanssikohtaus egyptiläiskahvilassa, mutta Elokuvatarkastamo poisti sen. == Arviot == Aikalaisarvioissa elokuvaa kiitettiin hauskaksi, vain joku kriittisempi kommentoija totesi sen kiireessä hutiloiden tehdyksi.Arvioita. Elonet.fi. 12.2.2013. Myöhempien televisioesitysten yhteydessä eräs kriitikko toteaa, että seikkailu alkaa lupaavan nasevasti mutta loppupuoli on tolkutonta viihdettä.AL: Kalle Aaltosen morsian. Päivän elokuvia. Tv-maailma 5/2013 s. 25. Toinen toteaa, ettei aika ole kohdellut kertakäyttöelokuvaa erityisen lempeästi. ==Lähteet == Luokka:Vuoden 1948 suomalaiset elokuvat Luokka:Suomalaiset näytelmiin perustuvat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Suomalaiset komediaelokuvat Luokka:Ossi Elstelän ohjaamat elokuvat
Mansikkalajikkeet

Viljeltyjä puutarhamansikan lajikkeita on useita; yleisimmät Suomessa viljellyt ovat: * Polka on suosituin mansikkalajike, kypsyy keskikesällä. Marjat ovat suuria, pyöreitä ja punaisia. Polka on hyvin kestävä ja sopii hillo- sekä pakastemarjaksi. Polkan maku on raikas mutta makea. * Honeoye ([], usein virheellisesti tai tahallaan harhaanjohtavasti ’Honey’), Nimi ei kuitenkaan tule intiaaniprinsessalta, kuten tässä satuillaan, vaan Honeoye- järvestä New Yorkin osavaltiossa. kypsyy Polkaa aikaisemmin. Marjat ovat kookkaita, kartiomaisia ja kiinteitä. Honeoye on kaikista kestävin lajike. Sen maku on lievästi hapan, ja hillosta tulee voimakasaromista. * Sonata on koko satokauden marja. Ominaisuuksiltaan se on Polkan kaltainen, marjat ovat hieman kookkaammat. * Korona on aikainen marja. Sen marjat ovat kiinteämaltoisia ja pehmeitä päältä. Korona ei kestä pitkää kuljetusta, joten marjat ovat parhaita saman tien syötäväksi tai pakastettavaksi. * Florence kypsyy myöhään. Marjat ovat jopa valtavan kokoisia ja kiiltäviä. Maku on hyvä ja vivahteikas. * Bounty on myöhäinen lajike. Marjat ovat kiinteitä ja sisustaa myöten punaisia. Bounty on pidetty pakaste- ja säilöntämarja. * Senga Sengana on keskiaikainen lajike. Sen marjat ovat voimakkaan punaisia, maku aromikas ja happoinen. * Zefyr on aikainen lajike. Sen marjat ovat kirkkaanpunaisia, makeita ja aromiltaan hienoja, sopii pakastukseen. * Kent on aikainen/keskiaikainen lajike, marjat suuria, pyöreän kartiomaisia, kiinteitä, tiilenpunaisia, maku mieto, hapahko. * Jonsok on aikainen lajike, marjat keskikokoisia, pyöreähköjä, kiinteitä, tummanpunaisia, maku hapahko, sopii hyvin pakastukseen. * Tamella on keskiaikainen lajike, marjat ovat suuret, tummanpunaiset, kiiltäväpintaiset ja hyvänmakuiset, sopii pakastukseen. * Hiku on melko myöhäinen, marjat ovat suurehkoja, maukkaita ja pehmeämaltoisia. * Ostara on jatkuvasatoinen lajike, keskisuuret, vaaleat marjat, keskivoimakas kasvu ja kestää hyvin sekä härmää että harmaahometta, käytetään amppeleissakin, parasta tuoreeltaan syötynä. * Malviina on uusi myöhäinen lajike. Marjat suurehkoja tai isoja, kiinteitä, kiiltäviä, maku hapahko, maku parhaimmillaan mahdollisimman kypsänä. Kypsänä maku "vanhanajan mansikka". Kasvatettuja mansikoita myydään marjakojuissa, mutta suosittua on myös käydä poimimassa marjaa itse. Itsepoimintatiloja on ympäri Suomen, pääkaupunkiseutua myöten. == Lähteet == * http://puutarha.net/artikkelit/129/mansikka.htm * http://www.marjat.fi/index.php?section=1 * http://kotiliesi.fi/ruoka/arkiruoka/mansikkalajikkeet * http://satamarja.net/lajikkeet.html === Viitteet === *
Ditionaatti

Ditionaatti (S2O62-) on anioni, joka muodostuu ditionihapon protolysoituessa. Myös ditionihapon suoloja kutsutaan ditionaateiksi. ==Ominaisuudet== Ditionaattianionissa rikki esiintyy hapetusluvulla V. Ditionaatti-ionin konformaatio voi vaihdella suoloissa riippuen kideveden määrästä. Esimerkiksi kidevedellisessä natriumditionaattidihydraatissa Na2S2O6·2H2O ionin konformaatio on kohdakkainen, kun se kidevedettömässä yhdisteessä on lomittainen. Ditionaattisuolat ovat termisesti kohtalaisen stabiileja. Suolat ovat myös useimmiten helposti veteen liukenevia ja liuokset pysyviä. Happamissa olosuhteissa ne kuitenkin hajoavat muodostaen tiosulfiitteja, sulfiitteja ja sulfideja. Hyvin vahvat hapettimet, kuten halogeenit ja permanganaatti- ja dikromaatti-ionit hapettavat anionin sulfaatiksi. Voimakkaat pelkistimet kuten natriumin elohopea-amalgaami pelkistävät ditionaatit sulfiiteiksi ja ditioniiteiksi.Edward D. Weil, Stanley R. Sandler & Michael Gernon :"Sulfur Compounds", teoksessa Kirk-Othmer Encyclopedia of Chemical Technology, John Wiley & Sons, New York, 2001. ==Valmistus ja käyttö== Ditionaatteja valmistetaan hapettamalla rikkidioksidia mangaanidioksidin tai rauta(III)oksidin vesisuspensioilla. Epäpuhtauksina voi tällöin tuotteissa olla mangaanisulfaattia, mangaanisulfiittia tai rauta(II)sulfiittia. Muita ditionaatteja valmistetaan näistä metateesi- eli vaihtoreaktioilla. Reaktiossa käytetään erityisiä puoliläpäiseviä kalvoja. :2 MnO2 \+ 3 SO2 → MnS2O6 \+ MnSO4 : Fe2O3 \+ 3 SO2 → FeS2O6 \+ FeSO3 Tärkeimmät ditionaattisuolat ovat natrium-, kalium-, mangaani-, kalsium-, barium- ja magnesiumditionaatit. Niitä voidaan käyttää metalliteollisuudessa esimerkiksi ruosteen poistoon ja apuaineena nikkeli- ja kuparipinnoituksessa. ==Lähteet== Luokka:Anionit
Tamás Pál Kiss

Tamás Pál Kiss (s. 19. toukokuuta 1991 Miskolc, Unkari) on unkarilainen moottoriurheilija. == Ura == Hän aloitti uransa karting-sarjoissa vuonna 1998. Hän kilpaili vuoteen 2008 saakka voittaen kolme Unkarin mestaruutta. Vuonna 2008 Kiss kilpaili Sveitsin Formula Renault -sarjassa sijoittuen 14:nneksi. Hän sijoittui kolmanneksi Unkarin E-2000-mestaruussarjassa samana vuonna. Vuonna 2009 Kiss kilpaili Britannian Formula Renault -sarjassa sijoittuen 13:nneksi. Seuraavana vuonna hän sijoittui sarjan kolmanneksi. Vuonna 2011 Kiss kilpaili GP3-sarjassa Tech 1 Racing -tallissa. Hän voitti Espanjan sprinttikilpailun ja keräsi kauden aikana 11 pistettä sijoittuen sijalle 16. Vuonna 2012 Kiss jatkoi GP3-sarjassa siirtyen Atech CRS Grand Prix -talliin. Hän sijoittui sarjan 12:ksi saavuttaen yhden palkintokorokesijan ja keräten yhteensä 38 pistettä. Samana vuonna hän ajoi neljä kilpailua World Series by Renault-sarjassa saavuttamatta pisteitä. Vuonna 2013 Kiss ajoi Auto GP World Series -sarjassa. Hän sijoittui sarjan viidenneksi, vaikka hän ei ollut mukana kauden kahdella ensimmäisellä viikonloppuina. Vuonna 2014 Kiss jatkoi Auto GP -sarjassa sijoittuen loppupisteissä sarjan toiseksi. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2011 Tech 1 Racing TUR FEA 16 TUR SPR 18 ESP FEA 8 ESP SPR 1 EUR FEA 16 EUR SPR 13 GBR FEA Kesk. GBR SPR 20 GER FEA 8 GER SPR 4 HUN FEA 10 HUN SPR 20 BEL FEA 17 BEL SPR 14 ITA FEA Kesk. ITA SPR 12 11 16. 2012 Atech CRS Grand Prix ESP FEA 12 ESP SPR Kesk. MON FEA 2 MON SPR 9 EUR FEA 9 EUR SPR 10 GBR FEA 11 GBR SPR 14 GER FEA 6 GER SPR 4 HUN FEA 14 HUN SPR 10 BEL FEA 17 BEL SPR 10 ITA FEA 9 ITA SPR 15 38 12. Luokka:Unkarilaiset autourheilijat Luokka:Vuonna 1991 syntyneet Luokka:Elävät henkilöt Luokka:GP3-kuljettajat Luokka:Formula Renault 3.5 -kuljettajat
Fritz Buttenhoff

Fredrik Georg Fritz Buttenhoff (23. marraskuuta 1874 Rautu – 6. syyskuuta 1955) oli suomalainen liikemies, tilanomistaja ja hevosharrastaja. Hänet tunnetaan 1900-luvun alussa omistamistaan hevosista, joista kuuluisimpia olivat ravikuninkaalliset Pamun-Humu ja Eri-Aaroni. Buttenhoff oli Pommerista lähtöisin ollutta saksalaista sukua. Hänen vanhempansa olivat tilanomistaja Constantin Buttenhoff ja Aleksandrine Charlotte Sofie von Ketzler. Buttenhoff kävi koulua Pietarissa ja suoritti kaksi luokkaa suomalaista lyseota Viipurissa. Vuosina 1895–1900 Buttenhoff omisti Viipurissa toimineen huonekalu- ja tapettiliikkeen, ja myöhemmin hänen omistuksessaan oli paloviina- ja spriitehdas. Lisäksi Buttenhoff omisti muun muassa Viipurin maalaiskunnan Talissa sijainneen Hämäläisen kartanon. Buttenhoff omisti vuosikymmenten kuluessa useita ravihevosia, joista tunnetuimpia ovat moninkertainen valtionajojen voittaja Eino-Vakaa sekä ravikuninkaalliset Pamun-Humu ja Eri-Aaroni. Eino-Vakaa voitti myös Kuninkuusravien edeltäjänä pidetyn Suuren orikilpailun kuudesti vuosina 1907–1912. Pamun-Humu saavutti ravikuninkuuden 1928 Lahdessa Buttenhoffin itsensä ohjastamana ja Eri-Aaroni vuonna 1943 Seinäjoella. Myöhemmin Buttenhoff myi Eri-Aaronin Laihialle kahdesta miljoonasta markasta, mikä oli korkein Suomessa hevosesta milloinkaan maksettu. Kaupasta levisi tarinoita, joissa maksuna kerrottiin olleen säkillisen markkoja tai ”täyteenpoljettu sypryskopallinen kahisevaa ja kiliseviä vakalla”. Todellisuudessa maksu toimitettiin sekillä. Buttenhoff toimi myös Suomen Ravirenkaan kunniapuheenjohtaja 20 vuoden ajan. Lappeenrannassa Lappeen raviradalla kilpaillaan vuosittain hänen muistokseen nimetty Fritz Buttenhoffin muistoajo. == Perhe == Buttenhoffin puoliso oli Vera Uschanoff, jonka kanssa hän avioitui vuonna 1898. ==Lähteet== Luokka:Suomalaiset liikemiehet Luokka:Suomalaiset raviohjastajat Luokka:Ravihevosten kasvattajat ja omistajat Luokka:Vuonna 1874 syntyneet Luokka:Vuonna 1955 kuolleet
Keltainen jäänsärkijä

Keltainen jäänsärkijä on Juha Vainion sanoittama suomenkielinen versio The Beatlesin kappaleesta Yellow Submarine. Sen levyttivät Simo Salminen ja Spede Pasanen 8. syyskuuta 1966. ”Keltainen jäänsärkijä” menestyi Suomessa paremmin kuin alkuperäisversio, sillä se oli sekä marraskuun että joulukuun 1966 listalla sijalla kolme. Kappaleen ensimmäiset sanat parodioivat J. L. Runebergin Sotilaspoika-runoa. Sanat ”Lisää liksaa!” sekä viimeisen kertosäkeen aikana laulun päälle huudettu ”Värssy Wällärille pojat!” ovat viittaus jäänmurtajalakkojen johtamisesta tunnettuun Merimiesunionin puheenjohtaja Niilo Wälläriin. Vuoden 1966 lopulla uuden jäänmurtajalakon uhatessa Matti Kuusla pyysi Wälläriä johtamaan Ylioppilaskunnan Laulajia kappaleen esityksen taltioinnissa Me krokotiilit -viihdeohjelmaa varten. Esityksessä Wälläri kysyy ”Saisinko minäkin laulun” viimeisen kertosäkeen aikana. Seuraavan jäänmurtajalakon aikana Simon ja Speden levyttämä kappale olikin Yleisradiossa soittokiellossa. Kappale on julkaistu muun muassa kokoelma-albumilla 20 suosikkia – Rotestilaulu. ==Lähteet== ==Aiheesta muualla== * Juha Vainion diskografia: Levytetyt laulut: Keltainen Jäänsärkijä (1966) Luokka:Suomalaiset käännöskappaleet Luokka:Juha Vainion sanoittamat kappaleet Luokka:Vuoden 1966 kappaleet Luokka:Huumorikappaleet
Hannu Sepponen

Hannu Sepponen (s. 28. elokuuta 1959 Peräseinäjoki) on suomalainen muusikko ja lauluntekijä. Sepponen tuli tunnetuksi 1980-luvun puolivälistä 1990-luvun alkuun toimineesta rock-yhtye Noitalinna huraasta!. Noitalinna huraan! jälkeen Sepponen on soittanut lastenmusiikkiyhtye Tohtori Orff & Herra Dalcrozessa. Muita Sepposen levyttäneitä yhtyeitä ovat olleet Turta Leevi, Uzbekistanian Beasts ja Tilitants. Lisäksi Sepponen on vieraillut joillakin levyillä kuten Kolja- ja Musta köksä-yhtyeiden levyillä muusikkona ja toiminut myös tuottajana muutamien artistien levyille. Sepponen on työskennellyt myös lastentarhanopettajana ja puuseppänä. Omien yhtyeiden lisäksi Sepponen on tehnyt lauluja myös muille artisteille, kuten Loiskis-orkesterille. Hän on säveltänyt lastenlauluja myös kahdelle Salossa soi -levylle. == Lähteet == Luokka:Suomalaiset muusikot Luokka:Suomalaiset lauluntekijät Luokka:Vuonna 1959 syntyneet Luokka:Elävät henkilöt Luokka:Noitalinna huraa!
Juuti

Juuti on suomalainen melko harvinainen etu- sekä sukunimi, joka on sukunimenä muun muassa seuraavilla henkilöillä: *Jaakko Juuti (s. 1987), jalkapalloilija *Jyrki A. Juuti (1927–2001), toimittaja ja Suomen Sanomalehtimiesten Liiton puheenjohtaja, Yrjö Juutin poika *K. J. Juuti (1855–1911), kansakoulunopettaja ja kirjailija *Pauli Juuti (s. 1947), johtamisen ja organisaatioiden professori *Petri Juuti (s. 1966), historiantutkija, dosentti *Sakari Juuti (s. 1931), suurlähettiläs *Teuvo Juuti (1929–1983), tasapainotaiteilija ja jonglööri *Toimi Juuti (1881–1943), kirjailija ja suomentaja *Yrjö Juuti (1891–1930), toimittaja, K. J. Juutin poika.
Michael Burston

Michael ”Mick” Burston eli ”Würzel” (23. lokakuuta 1949 – 9. heinäkuuta 2011) oli englantilainen muusikko, joka tunnettiin parhaiten työstään Motörheadin kitaristina. Motörheadin albumien lisäksi hän julkaisi kaksi sooloalbumia, Bess ja Chill-Out or Die. Hän esiintyi myös vierailevana artistina lukuisissa yhtyeissä Motörheadin jälkeen. Hän kuoli kardiomyopatian aiheuttamaan kammiovärinään.http://ultimateclassicrock.com/motorhead-guitarist-michael- wurzel-burston-passes-away/ ==Julkaisut== ===Sooloartistina=== *Bess (1987) *Chill-Out or Die (1998) ===Motörheadin kanssa=== *No Remorse (1984) *Orgasmatron (1986) *Rock ’n’ Roll (1987) *Nö Sleep at All (1988) *1916 (1991) *March ör Die (1992) *Bastards (1993) *Sacrifice (1995) ===Muut työt tai esiintymiset vierailijana=== * Warfare - Metal Anarchy (1985) * V.A. - "Where Would You Rather Be Tonight?" (1986) (Albumi on osa hyväntekeväisyysprojektia, jonka tuotto meni "Broadreach House" nimiselle alkoholistien- ja narkomaanien kuntoutusklinikalle.) * Atomgods - WOW! (1988) * Warhead - Warhead (1995) * Disgust - A World Of No Beauty (1996) * WVKEAF - "Jump/Maximism" - (1997) * Splodgenessabounds - Artful Splodger (2001) == Lähteet == Luokka:Motörhead Luokka:Englantilaiset metallimusiikin kitaristit Luokka:Vuonna 1949 syntyneet Luokka:Vuonna 2011 kuolleet
Fatmata Fofanah

Fatmata Fofanah (s. 10. kesäkuuta 1985 Freetown, Sierra Leone) on bahrainilainen yleisurheilija, joka kilpailee pika-aitajuoksussa. Fofanah saavutti pronssia 100 metrin aitajuoksusta Guineaa edustaen Afrikan kisoista 2007 ajallaan 13,76 sekuntia. Hän sai seuraavana vuonna kultaa samalta matkalta Afrikan-mestaruuskilpailuista. Fofanah osallistui kesällä 2008 myös Pekingin olympialaisiin, joissa hän keskeytti ensimmäisellä kierroksella. Sierra Leonessa syntyneen Fofanahin perhe muutti Yhdysvaltoihin hänen ollessaan viisivuotias. Vuonna 2006 hän sai Yhdysvaltain kansalaisuuden lisäksi Guinean kansalaisuuden ja siirtyi edustamaan Guineaa. Nykyään hän edustaa Bahrainia. Myös Fatmatan veli Nabie on olympiatason yleisurheilija. == Henkilökohtaiset ennätykset == Lähde: IAAF * 100 m aidat: 12,96 s (2007) * 60 m aidat (sisäradat): 8,04 (2008) == Lähteet == Luokka:Guinealaiset pika- aitajuoksijat Luokka:Bahrainilaiset pika-aitajuoksijat Luokka:Vuonna 1985 syntyneet Luokka:Elävät henkilöt
Amarildo Almeida

Amarildo Almeida (s. 15. maaliskuuta 1976) on guineabissaulainen entinen yleisurheilija, joka kilpaili pikajuoksussa. Almeida osallistui olympialaisiin kerran, Atlantassa 1996. Hän juoksi tuolloin 100 metrin kilpailussa 20-vuotiaana, mikä tekee hänestä maansa historian nuorimman olympiaurheilijan. Almeida putosi jo ensimmäisellä kierroksella oltuaan eränsä kahdeksas eli toiseksi viimeinen. Hän kilpaili samalla matkalla myös MM-kisoissa 1997 ja 1999, mutta putosi molemmilla kerroilla ensimmäisen kierroksen jälkeen. == Ennätykset == Lähde: IAAF * 100 m: 10,52 s (1999) * 200 m: 21,63 (1998) == Lähteet == Luokka:Guineabissaulaiset pikajuoksijat Luokka:Vuonna 1976 syntyneet Luokka:Elävät henkilöt
Muistoja pohjolasta – Valkoisen Suomen lauluja

Muistoja pohjolasta – Valkoisen Suomen lauluja on 20 suosikkia -sarjassa vuonna 2002 ilmestynyt kokoelma-albumi. == Kappaleet == == Lähteet == ==Aiheesta muualla== * Valkoisen Suomen lauluja discogs.com -sivustolla * Muistoja pohjolasta – Valkoisen Suomen lauluja Suomen äänitearkiston tietokannassa Luokka:Vuoden 2002 kokoelma-albumit Luokka:Suomalaiset albumit
Rochdale AFC

Rochdale AFC on jalkapalloseura Rochdalesta, Suur-Manchesterista, Englannista. Sen edustusjoukkue pelaa Englannin neljänneksi korkeimmalla sarjatasolla Kakkosliigassa, jonne se putosi keväällä 2021. Seuran kotikentälle Spotland Stadiumille mahtuu 10 249 katsojaa. == Historia == Rochdale AFC perustettiin vuonna 1908, ja hyväksyttiin Manchester Leagueen. Seuraavana vuonna seura liittyi Lancashire Combinationiin, jonka mestaruuden voitti 1911 ja 1912. FA Cupiin Rochdale osallistui ensimmäisen kerran kaudella 1910–1911. Rochdale hyväksyttiin Englannin liigan 3. divisioonan pohjoislohkoon kaudelle 1921–1922, jolloin se jäi sarjassa viimeiseksi, mutta sijoittui toiseksi 1923–1924 ja 1926–1927. Albert Whitehurst teki kaudella 1926–1927 edelleen voimassa olevan seuraennätyksen 44 maalia, ja viiden kauden aikana hän teki yhteensä 117 maalia. Kaudesta 1930–1931 alkaen Rochdale sijoittui kuitenkin sarjan häntäpäähän joka kausi toiseen maailmansotaan saakka, kahdesti viimeiseksikin. Rochdale sijoittui kaudella 1957–1958 kymmenenneksi 3. divisioonan pohjoislohkossa, ja selviytyi sarjajärjestelmän uudistuksen myötä seuraavaksi kaudeksi uuteen 3. divisioonaan. Se jäi kaudella 1958–1959 sarjassa viimeiseksi pudoten 4. divisioonaan. Kaudella 1961–1962 Rochdale selviytyi liigacupin loppuotteluun ensimmäisenä ja edelleen ainoana neljännen sarjatason joukkueena, mutta hävisi kaksiosaisen finaalin Norwichia vastaan yhteismaalein 0–4. Rochdale sijoittui kaudella 1968–1969 4. divisioonassa kolmanneksi nousten 3. divisioonaan. Se pelasi sarjassa viisi kautta sijoittuen parhaimmillaan yhdeksänneksi kaudella 1969–1970, mutta putosi keväällä 1974 takaisin neljänteen divisioonaan. Se sijoittui sarjassa puolivälin alapuolelle joka kausi kevääseen 1989 saakka, kausilla 1977–1978 ja 1979–1980 viimeiseksi, ja oli 1980-luvun jälkipuoliskolla suurissa taloudellisissa vaikeuksissa. Rochdale selviytyi kaudella 1989–1990 ensimmäisen kerran FA Cupissa viidennelle kierrokselle, jolla hävisi Crystal Palacelle 0–1. Kaudella 2002–2003 seura pääsi ensimmäisen kerran uudelleennimetyn 3. divisioonan pudotuspeleihin, mutta hävisi Rushden & Diamondsille yhteismaalein 4–5. Seuraavalla kaudella Rochdale selviytyi toistamiseen FA Cupissa viidennelle kierrokselle. Rochdale pääsi nimensä kakkosliigaksi vaihtaneen sarjan pudotuspelien loppuotteluun Wembleylle keväällä 2008 mutta hävisi Stockportille. Seuraavalla kaudella seura hävisi pudotuspelien avauskierroksella Gillinghamille. Kaudella 2009–2010 Rochdale sijoittui kakkosliigassa kolmanneksi ja nousi 36 vuoden tauon jälkeen kolmanneksi korkeimmalle sarjatasolle. Muiden joukkueiden kannattajat olivat vuosien saatossa nimenneet neljännen sarjatason "Rochdale-divisioonaksi" seuran pelattua siellä vuosikymmeniä. Kahden ykkösliigakauden jälkeen Rochdale putosi takaisin kakkosliigaan, mutta nousi ykkösliigaan jälleen keväällä 2014. == Lähteet == == Aiheesta muualla == * Virallinen sivusto Luokka:Englantilaiset jalkapalloseurat Luokka:Suur-Manchesterin urheilu
Jonas Bonnier

Tor Jonas Gunnar Bonnier (s. 10. joulukuuta 1963Tor Jonas Gunnar Bonnier. Ratsit) on ruotsalainen kirjailija ja yritysjohtaja, joka toimi sukuyhtiö Bonnierin toimitusjohtajana 1. tammikuuta 2008 alkaen vuoteen 2013 asti. Silloin hän muutti Yhdysvaltoihin toimiakseen siellä Bonnier Corp. -yhtiön hallituksen puheenjohtajana. Bonnier on julkaissut useita kirjoja, joista Helikopteriryöstö (Helikopterrånet, 2017) samalla nimellä tunnetusta pankkiryöstöstä on noussut menestykseksi.Entinen toimitusjohtaja Jonas Bonnier kirjoitti Ruotsin rikoshistorian suurimmasta raharyöstöstä, jonka saalis on yhä kateissa. Yle uutiset 24.9.2018 == Teoksia == *Prinsessan och halva kungariket, 1988 *Sedan levde de lyckliga, 1989 *Till Viktoria, 1991 *Hem ljuva hem, 1991 (pakinoita) *Bröllopsnätter, 1994 *Sex mäns lusta, 1994 (antologia) *Saffranshjärtan, 2002 *Eva Lauri & jag, 2005 *Fäder, 2016 * *Stockholm Odenplan, 2018 (trilleri) * *Spionen Bergling: Roman, 2022 == Lähteet == Luokka:Ruotsalaiset yritysjohtajat Luokka:Ruotsalaiset liikemiehet Luokka:Ruotsalaiset elinkeinoelämän vaikuttajat Luokka:Ruotsalaiset kirjailijat Luokka:Bonnier Luokka:Vuonna 1963 syntyneet Luokka:Elävät henkilöt
Skippy (televisiosarja)

Skippy () on australialainen televisiosarja, joka kertoo villin kengurun Skippyn ja Sonny-nimisen pojan ystävyydestä. 1960-luvun menestyssarjaa esitettiin yli 80 maassa. Päähenkilöä, Sonny Hammondia näytteli Gary Pankhurst. Tunnussävelmän sävelsi Eric Jupp. Suomessa sarja alkoi YLE TV1:ltä tammikuussa 1968 nimellä Kenguru ja poika. Sarja alkoi uudelleen TV2:lla tammikuussa 1970, tällä kertaa nimellä Skippy.Kenguru kateissa Muistikuvaputki-ohjelman nettisivu, Yle. Viitattu 30.4.2011 Ruotsissa sarjaa ei esitetty, sillä psykologit katsoivat olevan lapsille vahingollista, että sarjassa annettiin ymmärtää eläinten osaavan puhua. Televisiosarjassa Skippyä esitti ainakin yhdeksän eri kenguruyksilöä. Skippy on naaraskenguru, minkä voi päätellä siitä, että Skippyllä on pussieläinnaaraille ominainen pussi. Skippy- kengurulla on televisiosarjassa kyky kommunikoida ihmisten kanssa ja tehdä muitakin sellaisia asioita, joita luonnonvaraiset kengurut eivät tee, kuten soittaa pianoa ja rumpuja, käyttää radiota, solmia ja avata solmuja, huijata rikollisia ja pelastaa luonnossa liikkujia. ==Lähteet== ==Aiheesta muualla== *Skippy the Bush Kangaroo theme song Skippy-ohjelman tunnusmusiikki Luokka:Lastenohjelmat Luokka:Australialaiset televisiosarjat Luokka:1960-luvun televisiosarjat Luokka:Kuvitteelliset pussieläimet Luokka:Nine Networkin televisio-ohjelmat
Pöykkölän koulu

Pöykkölän koulu oli peruskoulu Rovaniemen Pöykkölässä. Ennen sen lakkautusta siinä toimi kaksi kakkosluokkaa ja yksi ykkösluokka. Se oli toiminnassa vuoden 2009 kevääseen saakka, jonka jälkeen Rovaniemen kaupunginhallitus päätti lakkauttaa koulun. Entisissä koulun tiloissa toimii nykyisin päiväkoti, joka sijaitsi samassa rakennuksessa koulun kanssa, joskin eri puolella rakennusta. == Lähteet == Luokka:Rovaniemen peruskoulut Luokka:Entiset suomalaiset oppilaitokset
Aliann Pompey

Aliann Tabitha Omalara Pompey (s. 9. maaliskuuta 1978 Georgetown) on guyanalainen yleisurheilija, joka kilpailee pikajuoksussa. Pompey osallistui olympialaisiin ensimmäistä kertaa Sydneyssä 2000. Hän toimi kisojen avajaisissa maansa lipunkantajana ja kilpaili 400 metrin matkalla, jossa hän putosi puolivälierissä. Pompey pääsi vuonna 2001 MM-välieriin samalla matkalla sekä sisä- että ulkoratojen kisoissa. Hän voitti kultaa Kansainyhteisön kisoista 2002 juostuaan 400 metrin matkan 51,63:ssa sekunnissa ja sai seuraavana vuonna pronssia Pan-Amerikan kisoissa, joissa hän kellotti ajan 52,06. Pompey kuitenkin putosi jo välierissä Birminghamin MM-hallikilpailuissa ja alkuerissä Pariisin MM-kisoissa 2003. Pompey oli Ateenan olympialaisissa 2004 toista kertaa peräkkäin maansa lipunkantaja. Hän pääsi 400 metrillä välieriin, joissa hän putosi sijoituttuaan eränsä viidenneksi. Pompey jäi alkueriin MM-kisoissa 2005 ja sisäratojen MM-kilpailuissa 2006, kunnes selvisi jälleen välieriin Osakan MM-kisoissa 2007. Hän oli välierissä myös Pekingin olympialaiset 2008, joissa hän jäi kolmen sekunnin kymmenesosan päähän finaalipaikasta. Pompey juoksi Berliinin MM-kisoissa 2009 välierissä ennätyksensä 50,71, muttei päässyt finaaliin saakka. Hän sijoittui viidenneksi Sisäratojen MM-kisoissa 2010 ja voitti samana vuonna hopeaa Kansainyhteisön kisoista. Daegun MM-kisoissa 2011 hän karsiutui alkuerissä. Istanbulin sisäratojen MM-kilpailuissa 2012 hän keskeytti 400 metrin välierissäIstanbul 2012 – Naisten 400 metrin välierien tulokset, IAAF . Lontoon olympialaisissa hän karsiutui välierissä. Pompey pitää hallussaan maansa ennätystä ulkoradoilla 200 ja 400 metrin matkoilla, jonka lisäksi hänellä on Guyanan sisäratojen ennätys 400 metriltä. == Ennätykset == Lähde: IAAF * 400 m: 50,71 s (2009) * 200 m: 23,33 (2004) * 400 m (sisäradat): 51,83 (2010) == Lähteet == == Aiheesta muualla == * Pompeyn kotisivut Luokka:Guyanalaiset pikajuoksijat Luokka:Vuonna 1978 syntyneet Luokka:Elävät henkilöt
AABA-rakenne

AABA-rakenne on yleinen populaarimusiikin kappalerakenne. Yleensä 32 tahdin mittaisena soitettavassa rakenteessa soitetaan ensin kahdeksan tahdin mittainen A-osio, joka sen jälkeen toistetaan joko samanlaisena tai varioituna. Tämän jälkeen soitetaan kahdeksan tahdin mittainen B-osa, joka eroaa A-osasta melodialtaan ja on joskus myös eri sävellajissa. B-osan jälkeen A-osa toistetaan. A-osan melodiaa varioidaan usein toisella ja kolmannella toistolla. Yhdysvaltalaiset Tin Pan Alley -säveltäjät käyttivät AABA-muotoa yleisesti, ja 1920-luvun puolivälissä siitä tuli pääasiallinen kappalerakenne yhdysvaltalaisessa populaarimusiikissa. Nykyaikaisessa valtavirran populaarimusiikissa AABA-rakenne sen sijaan on harvinaisempi kertosäkeen yleistyttyä. Esimerkkejä AABA-rakennetta käyttävistä kappaleista ovat muun muassa Veikko Samulin ”Tahdon olla sulle hellä”, George Gershwinin ”I Got Rhythm” ja Harold Arlenin ”Over the Rainbow”. Cole Porterin ”Love for Sale” käyttää pidennettyä AABA-rakennetta 16 tahdin mittaisilla A- ja B-osioilla. == Lähteet == Luokka:Musiikin teoria
Humaljärvi

Humaljärvi on luonnostaan rehevä järvi Kirkkonummen keskiosassa. Sekä peltomaiden että kalliorantojen reunustama Humaljärvi on myös vedenottojärvi, jonka tilavuus on noin 19 kuutiohehtometriä ja pinta-ala noin 436 hehtaaria. Se sijaitsee viitisen kilometriä kunnan keskustasta pohjoiseen. Järven rannalla oli yleinen uimaranta, joka oli sallittu myös koirille, mutta sen ylläpito on lopetettu. Humaljärven länsipuolella sijaitsee Volsin kartano Wohls Gård sekä länsipäässä Sigurdsin kartano. Porkkalan vuokra-alueen, Suomen ja Neuvostoliiton välinen, raja kulki Humaljärven poikki 1944–1956. Humaljärven seuranta. Vuosiyhteenveto 2018. Viitattu 20.2.2023. == Maantiede == Humaljärven ulottuvuus lännestä itään on 3,5 kilometriä. Järveä jakaa pohjoisrannalta etelään pistävä leveä niemi, josta haarautuu itään kapea Näsudden. Laajimmat lahdet ovat järven koillisen osan muodostavat Österbyviken ja Sivalaxviken sekä itäkolkan nimetön lahti ja luoteessa sijaitseva Volsviken. Lähes puolet Humaljärven alasta on vähintään kolme metriä ja enintään kuusi metriä syvä. Järven länsiosa on itäosaa matalampi. Syvin piste, 9,2 metriä, sijaitsee koillisessa rannan läheisyydessä. Humaljärven saariluku on neljä. Selkeästi laajin saari on järven eteläosan lähes kuusihehtaarinen Storholmen. Järven länsiosassa sijaitseen noin puolihehtaarinen Lillholmen. Humaljärven länsi- ja pohjoisrannalla on peltomaata, koillisella rannalla sijaitsee Veklahden asuinalue. Itäiset ja eteläiset rannat ovat pientalojen täplittämää metsämaata. Rannoilla on paikka paikoin jyrkänteitä, kuten itäisimmän ranta-alueen Norgeberget. Maasto kohoaa useissa kohdin noin 30–40 metriä järvenpintaa ylemmäksi. Humaljärvi on Kirkkonummen toiseksi laajin järvi. Sen koillispuolella sijaitsee Kirkkonummen laajin järvi, Vitträsk. Järvien välinen kannas on runsaan kilometrin levyinen. Humaljärven luoteispuolella sijaitsee Kirkkonummen kolmanneksi laajin järvi, Storträsk – Bakträsk ja pohjoispuolella neljänneksi laajin järvi, Juusjärvi. Humaljärven luusua sijaitsee järven lounaiskolkassa, josta alkaa etelään virtaava Ingelsån. Lasku-uoma jatkuu etelään Kvarnbyån- ja Estbyån-nimisenä ja päätyy Suomenlahden Tavastfjärdeniin. Humaljärven vesitilavuus on 18 871 000 kuutiometriä. Järveen kohdistuu kuormitusta peltomailta, haja-asutuksesta ja luonnonhuuhtoutumana metsämailta. Sen ekologinen ja kemiallinen tila on hyvä. Humaljärvi (81.061.1.014) kuuluu Estbyån valuma-alueeseen (81.061), joka on kolmannen jakovaiheen vesistö Suomenlahden rannikkoalueen (81) päävesistössä. Estbyån valuma-alueeseen kuuluu kolmetoista vähintään hehtaarin laajuista vakavettä, joista laajimmat ovat Humaljärvi ja Meiko. == Kalasto ja kasvillisuus == Humaljärven tärkeimmät saaliskalat ovat kuha, ahven ja hauki. Kuhan osuus on lähes kolmasosa kokonaissaaliista johtuen istutuksista ja luontaisesta lisääntymisestä.http://www.luvy.fi/media/AJANKOHTAISTA%20JA%20TIEDOTTEET/Humalaerven%20lehdistoetiedote_18052011.pdf Humaljärven vesikasvillisuus on järven rehevyys huomioiden varsin niukkaa. == Säännöstely == Suomen Sokeri Oy säännöstelee järveä turvatakseen raakavedensaannin kuivina aikoina. == Lähteet == Luokka:Kirkkonummen järvet
Tunisiankilpikonna

Tunisiankilpikonna (Testudo graeca nabeulensis) on kannuskilpikonniin kuuluva maakilpikonna. Se kuvailtiin vuonna 1989 omana lajinaan Testudo flavominimaralis ja vuonna 1990 sen tieteelliseksi nimeksi vaihdettiin Furculachelys nabeulensis, mutta se on sittemmin luokiteltu espanjankilpikonnan alalajiksi. ==Ulkonäkö== Tunisiankilpikonnan pystyy tunnistamaan muun muassa kilpikonnan päälaen suomuista. Tunisiankilpikonnalla on silmien välissä päälaessa kolmiomainen joukko vaaleankeltaisia suomuja. Kilpikonnan raajoissa on yleensä myös muutamia tummia suomuja. Tunisiankilpikonna on muihin kannuskilpikonniin nähden pienikokoinen. Urosten koko täysikasvuisena on noin 13 senttimetriä ja naaraiden 16 senttimetriä. Tunisian maakilpikonnat ovat muihin maakilpikonna lajeihin nähden hoikempia. Tunisiankilpikonna ei talvehdi eikä siksi tarvitse ylimääräistä rasvaa. == Lemmikkinä == Tunisiankilpikonna on suosittu lemmikki pienen kokonsa, värityksensä ja aktiivisuutensa vuoksi. Lajia tulee hoitaa hellävaraisemmin kuin muita maakilpikonnalajeja, eikä laji siksi sovellu lemmikiksi kokemattomalle omistajalle. Laji on todella herkkä muiden maakilpikonnalajien bakteereille, eikä siksi tulisi asustaa samassa terraariossa muiden maakilpikonnalajien kanssa. Laji vaattii riittävästi lämpöä ja oikeanlaisen elinympäristön. Tunisiankilpikonna asustaa luontaisesti trooppisella aavikkomaastolla, eikä talvehdi. On todettu että jos tunisiankilpikonna horrostaa vankeudessa, se tulee johtamaan kilpikonnan kuolemaan. Kilpikonna tarvitsee lämpimän ja hyvinvalaistun terraarion talvellakin. Ulkona kilpikonnaa voi pitää kesäisin, kun on riittävän lämmintä. Kilpikonnaa ei saa altistaa kylmälle, vedolle tai jatkuvalle kosteudelle. ==Ruokavalio== Tunisianmaakilpikonna syö ainoastaan kasviksia. Vankeudessa elävälle maakilpikonnalle tulisi syöttää 80 % vihreitä kasviksia ja 20 % vihanneksia kuten tomaattia ja paprikaa. Ruuaksi kelpaavat suomalaiset rikkakasvit, voikukasta piharatamoon. == Katso myös == *Espanjankilpikonna (Testudo graeca) ==Lähteet== Luokka:Kilpikonnat Luokka:Lemmikkimatelijat
Overnight Sensation

Overnight Sensation on Motörheadin studioalbumi. Se on ensimmäinen albumi kokoonpanolla Lemmy Kilmister, Phil Campbell ja Mikkey Dee. Yhtyeen pitkäaikainen kitaristi Würzel (Michael Burston) jätti yhtyeen edellisen vuoden 1995 Sacrifice-albumin valmistuttua. Tämän jälkeen syntyi yhtyeen loppuun asti kasassa oleva kokoonpano, kun kitaristi Phil Campbell halusi soittaa yhtyeessä yksin kitaraa. Levy on myös ensimmäinen yhtyeen albumi sitten vuoden 1980 Ace of Spades LP:n, kun levyn kannessa on yhtyeen jäsenet kuvassa. Lemmyn mukaan uusien kappaleiden kirjoittaminen keikkailun lomassa kesti noin neljä viikkoa ja niiden äänittäminen studiossa toiset neljä viikkoa.Kilmister, Ian and Garza, Janiss White Line Fever (2002) — Simon & Schuster pp. 276—277 ISBN 0-684-85868-1. Lemmy kertoi levyn äänityksistä, että "Levyn äänitykset menivät samalla lailla kuin ennenkin, sillä erolla että nyt meitä oli vain yksi vähemmän. Tunnelma oli hieman kireä, koska ainoana kitaristina Phil koki, että hänen harteilleen oli kasattu paljon, kuten olikin. Hänellä oli siis lisäpaineita, mutta hän selvisi niistä hyvin. Overnight Sensation oli hänelle hyvä albumi". Yhtyeen rumpali Mikkey Dee soitti levyn rumpuraidat tällä kertaa yhden päivän aikana. ==Kappalelista== Kaikki kappaleet kirjoittanut Lemmy Kilmister, Phil Campbell ja Mikkey Dee, ellei toisin mainita. # "Civil War" (Lemmy, Campbell, Dee, Max Ax) – 3:01 # "Crazy Like a Fox" – 4:32 # "I Don't Believe a Word" – 6:31 # "Eat the Gun" – 2:13 # "Overnight Sensation" – 4:10 # "Love Can't Buy You Money" – 3:06 # "Broken" – 4:34 # "Them Not Me" – 2:47 # "Murder Show" – 3:03 # "Shake the World" – 3:29 # "Listen to Your Heart" (Lemmy) – 3:45 ==Albumin tekoon osallistuneet== * Lemmy Kilmister – basso, laulu * Phil Campbell – kitara * Mikkey Dee – rummut * Howard Benson ja Duane Baron – tuottajat * Annamaria DiSanto – kansitaide == Lähteet == == Aiheesta muualla == * * Luokka:Vuoden 1996 albumit Luokka:Motörheadin albumit
Joseph Radetzky

Johann Joseph Wenzel Anton Franz Karl, kreivi Radetzky von Radetz (2. marraskuuta 1766 Třebnice, Böömi – 5. tammikuuta 1858 Milano, Italia)Joseph, Count Radetzky Encyclopædia Britannica Online Academic Edition. Viitattu 28.4.2013. oli tšekkiläissyntyinen kreivi ja Itävallan armeijan sotamarsalkka, joka kukisti italialaisten yritykset irtautua Itävallasta vuosina 1848–1849. Radetzky loi kaikkiaan yli 70 vuotta kestäneen uran Itävallan armeijassa. Johann Strauss vanhempi sävelsi hänen kunniakseen tunnetun Radetzky-marssin. Radetzky liittyi Itävallan armeijaan vuonna 1784. Hän palveli Itävallan–Turkin sodassa 1787–1792, Ranskan vallankumoussotien alkuvuosina Hollannissa sekä 1796–1797 Italiassa Napoleonin vastaisella sotaretkellä. Vuonna 1805 hän yleni kenraalimajuriksi ja toimi komentajana Italiassa. Radetzky oli yksi liittoutuneiden lahjakkaimpia ja tehokkaimpia komentajia Napoleonin sotien aikana. Hän osallistui vuonna 1809 Wagramin taisteluun sotamarsalkkaluutnanttina ja samana vuonna hänestä tuli Itävallan armeijan pääesikunnan päällikkö. Hän pyrki uudenaikaistamaan maan asevoimia, mutta rahoituksen puute muodostui ongelmaksi. Vuonna 1813 Radetzky toimi Karl Philipp zu Schwarzenbergin esikuntapäällikkönä ja vaikutti kuudennen liittokunnan päätöksentekoon, varsinkin Leipzigin taistelun suunnitteluun. Hän osallistui Pariisin valtaukseen maaliskuussa 1814 ja myös Napoleonin kukistumista seuranneeseen Wienin kongressiin. Tämän jälkeen Radetzky palasi pääesikunnan päälliköksi, mutta epäonnistuttuaan toistamiseen yrityksessään uudistaa maan armeijaa hän jätti tehtävänsä. Vuodesta 1829 alkaen Radetzky oli puolittain eläkkeellä ja toimi Olmützin (nyk. Olomouc Tšekissä) linnakkeen komentajana. Hänet kuitenkin kutsuttiin kaksi vuotta myöhemmin takaisin aktiivipalvelukseen Italian joukkojen ylipäälliköksi. Radetzky ylennettiin vuonna 1836 sotamarsalkaksi ja hän jäi uudelleen eläkkeelle. Hänet kuitenkin kutsuttiin jälleen palvelukseen vallankumousvuonna 1848. Radetzky murskasi separatistisen kumouksen Itävallalle kuuluneessa Pohjois-Italiassa lyömällä italialaiset Custozan (1848) ja Novaran (1849) taisteluissa. Vuosina 1848–1857 hän toimi Itävallalle kuuluneen Lombardia-Venetsian kuningaskunnan kuvernöörinä ja ylipäällikkönä, halliten rautaisella otteella. Hän oli samalla myös varakuningas. Radetzky oli suosittu sotilaidensa keskuudessa ja hänet tunnettiin lempinimellä Vater Radetkzy (”Isä Radetzky”). Hänelle pystytettiin vuonna 1858 muistomerkki Prahan Malostranské náměstí -aukiolle ja vuonna 1892 ratsastajapatsas Wienin Ringstraßelle. Prahan patsas poistettiin paikaltaan vuonna 1919. ==Lähteet== ==Aiheesta muualla== Luokka:Itävallan marsalkat Luokka:Tšekkiläiset henkilöt Luokka:Varakuninkaat Luokka:Vuonna 1766 syntyneet Luokka:Vuonna 1858 kuolleet
Seitsemän miekkaa

Seitsemän miekkaa () on vuonna 2005 ensi-iltansa saanut hongkongilainen wuxiaelokuva. Elokuvan on ohjannut Tsui Hark, joka myös käsikirjoitti elokuvan yhdessä Cheung Chi-singin ja Chun Tin-namin kanssa. Pääosassa esiintyivät Donnie Yen, Leon Lai, Charlie Yeung, Sun Honglei, Lu Yin ja Kim So-yeon. Suomessa elokuvan ensi-ilta pidettiin 23. joulukuuta 2005. ==Juoni== 1660-luvun Kiinassa on tullut vallan vaihdos, kun Ming-dynastian tilalle on noussut Qing-dynastia. Maan uusi keisari päättää komentaa Liekkituulen johtamaa palkka-armeijaa tappamaan kaikki taistelulajien harrastajat niin lapset, kuin vanhukset. Taivas ja maa niminen yhteistö kuitenkin kapinoi heitä vastaan ja mestarinsa Fu Qingzhun johdolla taistelevat palkka-armeijaa vastaan suojellakseen kyläänsä ja sen asukkeja. Kylän seitsemän miekkataituria saavat käsiinsä seitsemän erikoismiekkaa, jotka on kätketty Taivaanvuoren lumisille rinteille. == Rooleissa == ==Kuvaukset== Elokuva kuvattiin Xinjiangissa, Kiinassa. Kaupungin rajusti vaihteleva sää tuotti usein ongelmia kuvauksissa. Tämän vuoksi elokuvan jälkituotannossa valaistus oli suurin ongelma korjattavaksi.Seven Swords MonkeyPeaches. 9.4.2005 Viitattu 30.4.2011 ==Lähteet== Luokka:Vuoden 2005 elokuvat Luokka:Hongkongilaiset toimintaelokuvat Luokka:Wuxiaelokuvat Luokka:Tsui Harkin ohjaamat elokuvat
Radetzky

Radetzky voi tarkoittaa seuraavia: *Joseph Radetzky, itävaltalainen marsalkka *Radetzky-marssi, Johann Strauss vanhemman säveltämä kappale *Radetzky-luokka, Itävalta-Unkarin laivaston taistelulaivojen kokoluokka.
Koskelankylä

Koskelankylä voi tarkoittaa seuraavia: ==Paikannimi== * Koskelankylä, kylä Lapuan kylässä * Koskelankylä, kylä entisessä Oulujoen kunnassa ja myöhemmin Oulun kaupungissa. Alue, jossa kylä sijaitsi on myöhemmin vakiintunut Koskelan kaupunginosaksi. * Koskelankylä, kylä Tyrnävällä (kylä on aiemmin kuulunut vuonna 2001 lakkautettuun Temmeksen kuntaan) ===Muita merkityksiä=== * Koskelankylän Walo, Oulun Koskelan kaupunginosassa sijaitseva työväentalo * Koskelankylän seisake, lakkautettu rautatieliikennepaikka Oulussa
Radetzky-marssi

Radetzky-marssi on Johann Strauss vanhemman vuonna 1848 säveltämä sotilaallinen marssi. Kappaleen nimi viittaa marsalkka Joseph Radetzkyyn, joka saavutti samana vuonna voiton Custozan taistelussa. Kappale on erittäin tunnettu ja käytetty juhlamarssina myös ei-sotilaallisissa yhteyksissä. Se on aina Wienin filharmonikkojen uudenvuodenkonsertin päätöskappaleena. Radetzky- marssin kohdalla poikkeuksellisesti pidetään hyväksyttävänä, että yleisö lyö tahtia musiikin mukana. == Aiheesta muualla == * Nuotit IMSLP-projektissa Luokka:Itävallan musiikki Luokka:Marssit
Eeno Pusa

Enok (Eeno) Pusa (1. tammikuuta 1888 Pyhäjärvi Vpl – 9. huhtikuuta 1975 Helsinki) oli suomalainen poliitikko, joka toimi kansanedustajana kolmeen otteeseen, ensin valittuna kahdesti Suomen Sosialidemokraattisesta Puolueesta ja myöhemmin Työväen ja Pienviljelijäin Sosialidemokraattisesta Liitosta. Pusa kävi kansakoulun ja sen jälkeen käsityöläis- ja ammattikoulun iltakurssin. Hän oli maanviljelijänä Viipurin maalaiskunnassa ennen sotia 1910–1939 ja uudestaan 1941–1944. Hän oli naimisissa kahdesti, ensimmäinen puoliso kuoli 1947, ja hän solmi toisen avioliiton 1974. Pusa kuului Sosialidemokraattisen eduskuntaryhmään 1945–1951 ja 1955–1958, ja Työväen ja Pienviljelijäin Sosialidemokraattinen Liittoon 1961–1962. Hän oli presidentin valitsijamiehenä vuoden 1956 presidentinvaalissa. Hänelle myönnettiin kunnallisneuvoksen arvonimi 1950. Pusa oli perustamassa Kannakselle maatalouskerhotoimintaa 1920-luvulla ja oli aktiivinen vielä 1950-luvulla, jolloin hän vei päätökseen 4H-säätiön perustamisen ja lahjoitti sille peruspääomaksi miljoona markkaa.Kaakkois-Suomen 4H ==Lähteet== * ===Viitteet=== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Työväen ja pienviljelijäin sosialidemokraattisen liiton poliitikot Luokka:Viipurin maalaiskunnan kunnanvaltuutetut Luokka:Kymen vaalipiiri Luokka:Hämeen vaalipiiri Luokka:Helsingin vaalipiiri Luokka:Vuonna 1888 syntyneet Luokka:Vuonna 1975 kuolleet
Mikko Hult

Mikko Olavi Hult (22. maaliskuuta 1915 Rautalampi – 6. toukokuuta 1993 Hankasalmi) oli suomalainen kansanedustaja ja pienviljelijä. Hult oli kansanedustaja 1954–1962, josta ajasta hän kuului ensin Sosialidemokraattiseen eduskuntaryhmään 29.3.1954–21.7.1958, sitten Sosialidemokraattisen opposition eduskuntaryhmään 22.7.1958–5.5.1959 ja lopuksi Työväen ja pienviljelijäin sosialidemokraattinen liittoon 6.5.1959–19.2.1962. Hän oli Rautalammin kunnanvaltuuston jäsen ja sen puheenjohtaja. ==Lähteet== * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Työväen ja pienviljelijäin sosialidemokraattisen liiton poliitikot Luokka:Rautalammin kunnanvaltuutetut Luokka:Pohjois-Savon vaalipiiri Luokka:Vuonna 1915 syntyneet Luokka:Vuonna 1993 kuolleet
Soho (täsmennyssivu)

Soho voi tarkoittaa ainakin seuraavia asioita: * Soho, kaupunginosa Lontoossa * SoHo, kaupunginosa New Yorkissa * SOHO, avaruusteleskooppi * Soho, SHO, Turun yliopiston Satakuntalais-Hämäläinen Osakunta * Soho, englantilainen musiikkitrio * SoHo, uusiseelantilainen televisiokanava * SoHo, australialainen televisiokanava * Soho (aik. Sous-Pierre), Dingo-yhtyeen aikaisempi nimi.
Armas Härkönen

Armas Härkönen (1. lokakuuta 1903 Joroinen – 2. syyskuuta 1981 Varkaus) oli suomalainen agrologi, piirikonsulentti ja pienviljelijä. Hän toimi kansanedustajana vuosina 1958–1962. Härkönen kävi maamieskoulun vuonna 1926 ja maamiesopiston vuonna 1929. Hän toimi vuosina 1930–1949 Pienviljelijäin liiton koetoiminnan hoitajana ja samalla Uudenmaan, Itä-Hämeen ja Kymenlaakson neuvojana ja vuodet 1949–1958 Etelä-Savon piirikonsulenttina. Vuodesta 1940 Härkönen oli myös pienviljelijä Joroisissa. Vuoden 1956 presidentinvaalissa Härkönen oli presidentin valitsijamies. Vuoden 1958 eduskuntavaaleissa Härkönen valittiin kansanedustajaksi Mikkelin läänin vaalipiiristä Sosialidemokraattisen opposition listalta. Hän oli eduskunnassa ensin Sosialidemokraattisen opposition eduskuntaryhmässä 22. heinäkuuta 1958 – 5. toukokuuta 1959 ja sitten Työväen ja pienviljelijäin sosialidemokraattisessa liitossa 6. toukokuuta 1959 – 19. helmikuuta 1962. Härkönen oli myös Joroisten kunnanvaltuuston jäsen ja kunnanhallituksen puheenjohtaja. ==Lähteet== ==Aiheesta muualla== * Luokka:Kansanedustajat Luokka:Joroisten kunnanvaltuutetut Luokka:Työväen ja pienviljelijäin sosialidemokraattisen liiton poliitikot Luokka:Etelä-Savon vaalipiiri Luokka:Vuonna 1903 syntyneet Luokka:Vuonna 1981 kuolleet
Venetin koulu

Venetin koulu oli koulu Venetin kylässä Kolarin kunnassa Lapin maakunnassa. Koulussa oli peruskoulutason opetusta. Sen toiminta lakkautettiin vuonna 1988. Nykyään koulu toimii asuinrakennuksena. Venetin koulun tiloissa on toiminut myös työttömien kierrätyskeskustoimintaa kunnes se siirtyi Sieppijärven kylälle. Myöhemmin Venetin koulussa on ollut yksityishenkilön pitämää kierrätystoimintaa. Luokka:Entiset suomalaiset oppilaitokset Luokka:Kolarin oppilaitokset
Juan López

Juan López tai Juan Lopez voi viitata seuraaviin henkilöihin: * Juan López, sikarimerkki * Juan Carlos López Marin, kolumbialainen pyöräilija * Juan Fernando López Aguilar (s. 1961), espanjalainen poliitikko * Juan López de Padilla (1490–1521), kapinallisjohtaja * Juan López Fontana (1908–1983), uruguaylainen jalkapallovalmentaja * Juan Manuel López (s. 1983), puertoricolainen nyrkkeilijä * Juan Manuel López (s. 1969), espanjalainen jalkapalloilija * Juan Ramón López Caro (s. 1963), espanjalainen jalkapallovalmentaja * Juan Ramón López Muñiz (s. 1968), espanjalainen jalkapallovalmentaja * Juan José López (s. 1950), argentiinalainen jalkapalloilija ja jalkapallovalmentaja * Juan Antonio López (1952–2004), meksikolainen nyrkkeilijä
Nadya Suleman

Nadya Denise Doud-Suleman (syntymänimeltään Natalie Denise Suleman; 11. heinäkuuta 1975), tunnetaan mediassa nimellä Octomom, on yhdysvaltalainen nainen, joka tuli kansainväliseen julkisuuteen monisikiöraskaudestaan tammikuussa 2009. Hän synnytti kahdeksan lasta (kuusi poikaa, kaksi tyttöä) hedelmöityshoitojen avulla. Sulemanin kahdeksikko on toinen Yhdysvalloissa ja kolmas koko maailmassa syntynyt. Edellinen ja ensimmäinen elossa syntynyt kahdeksikko syntyi Yhdysvalloissa vuonna 1998. Maailman ensimmäinen vauvakahdeksikko syntyi vuonna 1967 Méxicossa, mutta kaikki vauvat menehtyivät 14 tunnin sisällä syntymästään. == Lapset == Suleman aloitti hedelmöityshoidot 21-vuotiaana vuonna 1997. Vuonna 2001 hän synnytti ensimmäisen lapsensa, pojan. Ensimmäisen tyttärensä synnyttyä vuonna 2002 Suleman kärsi stressistä, paranoidisista taipumuksista ja masennuksesta, mutta hän päätti jatkaa hoitoja, jotka johtivat vielä kolmeen peräkkäiseen raskauteen. Hedelmöityshoitojen tuloksena hän sai yhteensä kuusi lasta (neljä poikaa, kaksi tyttöä). === Kahdeksikko === Vuonna 2008 Sulemanilla oli kuusi alkiota jäljellä edellisistä hedelmöityshoidoista. Hän halusi istuttaa kohtuunsa ne kaikki, vaikka hänellä oli jo ennestään kuusi lasta. Yhdysvalloissa maksimimäärä alkioita, joita yleensä istutetaan hedelmöityshoidoissa, on kolme. Suleman perusteli valintaansa myöhemmin sillä, ettei hän halunnut pakastettuja alkioita tuhottavan ja ettei hän uskonut kaikkien alkioiden kiinnittyvän kohdun seinämään. Oletettavasti kuusi alkiota istutettiin ja kaksi niistä jakautui aiheuttaen yhteensä kahdeksan alkiota. Aika on kuitenkin osoittanut, etteivät ketkään lapsista olisi identtisiä kaksosia. Uutiset Sulemanin kahdeksikosta ovat aiheuttaneet mediasensaation. Suuren yleisön vastaanotto on ollut suurelta osin negatiivista ja sisältänyt jopa tappouhkauksia. Tilannetta ei ole auttanut se, että yleisö tietää Sulemanin saaneen jo ennen kahdeksikkoa kuusi lasta hedelmöityshoitojen avulla. Monet ovat ilmaisseet huolensa siitä, että Sulemanin päätös kahdeksikosta luo vain uutta rasitusta veronmaksajille. Suleman on esiintynyt useissa televisio- ohjelmissa kuten The Oprah Winfrey Show'ssa ja Dr. Philissä. Lisäksi hän on antanut useita haastatteluita eri medioille saadakseen rahat lastensa elättämiseen. Kahdeksikon juhliessa ensimmäistä syntymäpäiväänsä 26. tammikuuta 2010 Suleman kertoi People-lehdelle "En saa paljoa unta, noin kaksi tai kolme tuntia yössä. Mutta jatkan eteenpäin elämässäni ja yritän olla niin hyvä äiti kuin pystyn". == Lähteet == Luokka:Vuonna 1975 syntyneet Luokka:Elävät henkilöt Luokka:Yhdysvaltalaiset julkisuuden henkilöt
Castafioren korut

Castafioren korut () on belgialaisen sarjakuvataiteilija Hergén tekemä 21. Tintti-sarjakuva. Se julkaistiin ensimmäisen kerran Tintin-lehdessä vuosina 1961–1962. Suomeksi albumi julkaistiin Heikki ja Soile Kaukorannan suomentamana vuonna 1974. Albumin kustansi Otava. == Juoni == Tarinassa Tintin hyvä ystävä Bianca Castafiore saapuu vierailulle. Toisin kuin muut Tintti- sarjakuvat Castafioren korut ei ole seikkailukertomus, sillä tapahtumapaikka on koko ajan Haddockin kotikartano Moulinsartin linna, jonka professori Tuhatkauno osti Haddockin kodiksi Rakham Punaisen aarteen lopussa. Tintin hahmo muuttuu myös hieman. Hän ei enää hakeudu seikkailuihin, vaan joutuu niihin ympäristön vaikutuksesta. Lisäksi Tintin ystävällisyyttä ja auttavaisuutta muita hahmoja kohtaan tuodaan ilmi enemmän kuin aiemmista kirjoissa. Tarinassa Tintti tutkii jalokiven katoamista ja muidenkin korujen varkausyrityksestä sen jälkeen, kun Castafiore on tullut kylään Haddockille. Liittyvätkö uudet asukkaat, romanit jotenkin tapaukseen, vai onko syyllinen kenties joku Castafioren seuralaisista? ovat sarjakuvan tärkeimmät kysymykset. == Lähteet == * Yle.fi: Tintti ja Castafioren korut (Arkistoitu) === Viitteet === Luokka:Tintin seikkailut -sarjakuva-albumit Luokka:Vuoden 1963 kirjat